El Campichuelo

El Campichuelo u Campo de Ribatajada ye una comarca natural de la Serranía de Cuenca situada cerca de la capital, entre la sierra de Bascuñana y la sierra de las Majadas y travesada por los ríos Xúcar y Trabac. Muga a lo norte con a Serranía Alta y a l'ueste con L'Alcarria. La sierra de Bascuñana ye la marguin ueste de la comarca cuencana d'El Campichuelo y la desparte de L'Alcarria.

Ye formada por Ribatajada, Cañamares, Fresneda, La Frontera, Ribagorda, Pajares, Ribatajadilla, Castillejo, Arcos de la Sierra, Torrecilla, Zarzuela, Collados, Sotos, Mariana, Portilla, Villalba de la Sierra y, seguntes lo mapa de la provincia de Cuenca de 1692, tamién Las Majadas, Tragacet, Uña, Beamud, Buenache de la Sierra, Embid, Verdelpino, Valdecabras y Huélamo.

 Toponimia 
Lo toponimo Campichuelo deriva de la parola "campo" con lo diminutivo -uelo y presenta un infixo -ich-, que se troba tamién en aragonés Chabier Lozano Sierra: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010, p 205. y da una valura diminutiva y despectiva. Se torna a trobar como microtoponimo en Villel (sud de la Comunidat de Teruel), a piet de la sierra de Penya Redonda y a lo sud de lo barrio rural teruelano de Campiello.

 Referencias 

 Vinclos externos 
Mapa "Chorographia_Obispado_1692" provincia Cuenca
Diccionario geográfico universal 1833

Categoría:Comarcas de Cuenca